Diari Oficial de la Generalitat Valenciana


Sumari del DOGV 8391, del 26-09-2018 (2018/8804)

RESOLUCIÓ de 19 de setembre de 2018, de la Presidència del Consorci Hospital General Universitari de València, por la qual es modifica la composició de diverses comissions de selecció incloses en les ofertes d'ocupació pública de 2016 i 2017.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8391

Data del DOGV
:   26-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8804


Data del document
:   19-09-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 19 de setembre de 2018, de la Presidència del Consorci Hospital General Universitari de València, por la qual es modifica la composició de diverses comissions de selecció incloses en les ofertes d'ocupació pública de 2016 i 2017. [2018/8804]  
De conformitat amb la base 11a de les generals que regulen els processos selectius d'ingrés o accés de personal al Consorci Hospital General Universitari de València (CHGUV), aprovades amb data de 23 de maig de 2013, mitjançant Resolució de 29 de juny de 2018 d'aquest mateix òrgan (DOGV 8352, 01.08,2018), es nomenaren les persones integrants de diverses comissions de selecció corresponents a convocatòries de l'oferta d'ocupació pública del CHGUV que es troba en execució.  
Després d'haver-se produït canvis diversos en la situació d'algunes de les persones designades en les comissions de selecció de les convocatòries de facultatiu/iva especialista en Cardiologia (CO/06/17), facultatiu/iva especialista en Farmàcia Hospitalària (CO/10/17) i facultatiu/iva especialista en Hematologia i Hemoteràpia (CO/11/17), cal procedir a realitzar nous nomenaments.  
Considerant que en pro d'una major claredat i seguretat jurídica, es considera convenient publicar de manera íntegra la composició de les comissions referenciades i no sols la substitució i modificació realitzades.  
En exercici de les atribucions conferides en l'apartat primer, punt tercer, de l'Acord del Consell de Govern i del president del Consell, de 12 de desembre de 2003, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resolc:  
  
Modificar la composició nominal de les comissions de selecció de les convocatòries de facultatiu/iva especialista en Cardiologia (CO/06/2017), facultatiu/iva especialista en Farmàcia Hospitalària (CO/10/2017), i de facultatiu/iva especialista en Hematologia i Hemoteràpia (CO/11/2017) que es detallen tot seguit, i disposar-ne la seua publicació íntegra en l'annex a aquesta resolució.  
  
Contra aquesta resolució, les persones interessades poden interposar, potestativament, un recurs de reposició davant de la Presidència del CHGUV en el termini d'un mes comptador des de l'endemà de la seua publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o, directament, un recurs contenciós administratiu en el termini de dos mesos comptadors des de l'endemà de la seua publicació, davant dels jutjats contenciosos administratius de la ciutat de València, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que s'estime convenient.  
  
València, 19 de setembre de 2018.- La presidenta del CHGUV i consellera de Sanitat Universal i Salut Pública: Ana M.ª Barceló Chico.